Ebola
Ebolavirus tunnistettiin vuonna 1976, kun Zairessa (nykyinen Kongon demokraattinen tasavalta) puhkesi Ebola-epidemia. Sen jälkeen tautia on havaittu ihmisillä Kongon demokraattisessa tasavallassa, Ugandassa, Sudanissa, Gabonissa, Guineassa, Sierra Leonessa ja Senegalissa. Vuonna 2014 puhkesi ennennäkemättömän laaja Länsi-Afrikan ebolaepidemia, jonka myötä tauti levisi myös Liberiaan ja Nigeriaan sekä yksittäistapauksina muun muassa Espanjaan, Yhdysvaltoihin ja Maliin.
Rift Valley -kuume
Tautia on esiintynyt epidemioina vain Afrikassa ja Arabian niemimaalla. Epidemioita esiintyy yleensä runsaiden sateiden aikaan, jolloin hyttysten määrä lisääntyy. Tautia todettiin ensi kerran karjassa Kenian Rift Valleyssa 1900-luvun alkupuolella, ja virus eristettiin ensimmäisen kerran vuonna 1931.